OpenLLM-France/wikimedia huggingface dataset:
# Marwar-Merwara

Marwar-Merwara fou una subdivisió del districte de Merwara a la província britànica d'Ajmer-Merwara. Tenia 186 km² i una població d'uns 6.000 habitants. Era un territori muntanyós i poc poblat sobre el que el maharajà de Jodhpur (principat conegut també com a Marwar) tenia alguns drets.

## Història

El 1891 el districte de Merwara es va dividir en tres seccions:
* British Merwara
* Marwar-Merwara
* Mewar-Merwara
Tot el districte va romandre sota administració britànica directe; els excesos de recaptació eren pagats al maharaja de Marwar (Jodhpur). Va restar en aquesta situació fins al 1938 quan la zona fou incorporada a l'estat de Jodhpur.

## Referències

* ↑ aquesta xifra correspon a 1891; el 1901 la població al Rajasthan va baixar degut a la fam de 1899-1900, les modificacions fins al 1938 no devien ser gaire significatives
# Timoneda (Lladurs)

Timoneda és una de les set entitats de població del municipi de Lladurs (Solsonès). Està situada al nord del municipi en la seva part central. El seu territori es reparteix entre el vessant oriental de la Ribera Salada i el vessant meridional de la riera de Canalda. No té cap nucli de poblament agrupat.

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 12 | 11 | 23 | 23 |
| 2001 | 0 | 0 | 0 | 12 | 11 | 23 | 23 |
| 2002 | 0 | 0 | 0 | 12 | 11 | 23 | 23 |
| 2003 | 0 | 0 | 0 | 11 | 10 | 21 | 21 |
| 2004 | 0 | 0 | 0 | 11 | 10 | 21 | 21 |
| 2005 | 0 | 0 | 0 | 11 | 10 | 21 | 21 |
| 2006 | 0 | 0 | 0 | 11 | 11 | 22 | 22 |
| 2007 | 0 | 0 | 0 | 11 | 10 | 21 | 21 |
| 2008 | 0 | 0 | 0 | 13 | 11 | 24 | 24 |
| Font: INE ||||||||

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
# Torre del Serral dels Falcons

La Torre del Serral dels Falcons, dita també Torre del Port de Manacor, és una torre de guaita del terme de Manacor (Mallorca) situada damunt els penyals a l'entrada de Portocristo. Està declarada Bé d'Interès Cultural.
Formava part d'un extens sistema de vigilància i senyalització de tota la costa mallorquina per combatre la pirateria, i connectava les torres del Cap Vermell i de Portocolom. Va ser construïda a final del segle xvi, i és la torre més alta de Mallorca.

## Descripció

Construïda amb pedra i morter i amb el parament reforçat amb mitjans de marès encadenats de dalt a baix, presenta dos cossos diferenciats: l'inferior, troncocònic, massís i lleugerament atalussat; i el superior, cilíndric i buit, amb una cambra coberta per volta de mitja esfera. El portal d'entrada original era situat a sis metres d'alçada, i s'hi accedia per mitjà d'una escala de mà. La cambra posseeix dues fornícules i una xemeneia, a més d'una escala de caragol per accedir al nivell superior. El terrat és una plataforma feta de bell nou amb la reconstrucció de 1960: envoltat d'un parapet a barbeta rematat per un fals cordó; s'han perdut elements originals com ara el matacà. Actualment hi ha un monòlit que servia de suport a un vèrtex geodèsic.

## Història

Es decidí la construcció de la torre el 1577, i l'any següent estava acabada. Consta, d'altra banda, que va patir reparacions puntuals el 1597, el 1655 i el 1680. A despit que la seva funció era la de donar continuïtat al sistema de senyals de la costa de Llevant, a mitjan segle xvii s'hi portà una peça d'artilleria per disparar en cas que s'acostàs un vaixell enemic o sospitós; el 1733, la peça se substituí per una d'un calibre més gran.
Durant la Guerra de Successió ocorregué un fet lamentable: el torrer disparà contra una nau enemiga per fer-la fora, però la peça esclatà i el torrer morí a l'acte.
Al segle xix, quan l'amenaça corsària havia desaparegut, la torre perdé importància. Finalment, el 1867 va ser traspassada. El 1936, durant el desembarcament del Capità Bayo, s'hi muntà una metralladora; cercant neutralitzar l'enemic, els dispars impactaren contra la torre, que s'esbaldregà i romangué molt malmesa. No obstant això, el 1960, els propietaris la reconstruïren, i li donaren el seu aspecte actual.

## Referències

* 1 2 3 4 5 Aparicio, Àngel; Sastre, Vicenç. Mallorca. Torres i talaies costaneres. Palma: Institut d'Estudis Baleàrics, 2019, p. 134. ISBN 84-17389-98-7.

## Bibliografia complementària

* Àngel Aparicio Pasqual. Torre de Cala Manacor ( PDF). Manacor: Ajuntament de Manacor, 2006, p. 145–157 [Consulta: 16 gener 2017]. Arxivat 2013-06-11 a Wayback Machine.
# Thomas Nuttall

Thomas Nuttall (1786 – 1859) va ser un botànic i zoòleg anglès que va viure i treballà a Amèrica del Nord entre 1808 i 1841.
Nuttall nasqué a Long Preston, prop de Settle, North Yorkshire. Benjamin Smith Barton encoratjà el seu interés per la història natural.
El 1810 viatjà pels Great Lakes i el 1811 viatà en l'Astor Expedition dirigida per William Price Hunt pel riu Missouri. Nuttall va ser acompanyat pel botànic anglès John Bradbury.
Malgrat que Lewis i Clark hi havien estat prèviament, molts dels seus espècimens s'havien perdut. La guerra imminent entre els Estats Units i Anglaterra va fer que Thomas tornés a Londres on va organitzar la seva col·lecció de plantes.
El 1815 tornà a Amèrica i publicà The Genera of North American Plants el 1818. Des de 1818 a 1820 viatjà per Arkansas i els Red Rivers, tornat a Philadelphia publicà Journal of Travels into the Arkansas Territory during the year 1819. Va ser escollit Associate Fellow de l'American Academy of Arts and Sciences el 1823. El 1825 esdevingué curator dels jardins botànics de la Harvard University. Publicà Manual of the Ornithology of the United States and of Canada (1832 i 1834).
El 1834 s'uní a l'expedició dirigida per Nathaniel Jarvis Wyeth, ara acompanyat pel naturalista John Kirk Townsend. Viatjaren per Kansas, Wyoming i Utah El desembre Nuttall anà a les Illes Hawaii tornà a la primavera de 1835 i l'any següent herboritzà el Nord-oest del Pacífic

## Reben el seu nom

La World Register of Marine Species llista 44 gèneres marins i espècies amb l'epítet específic nuttalli. Diverses plantes i ocells Nuttall's woodpecker Picoides nuttallii i yellow-billed magpie Pica nuttalli i Phalaenoptilus nuttallii. També el commemora Cornus nuttallii, Mimosa nuttallii,Viola nuttallii, Atriplex nuttallii, i Bigelowia nuttallii.

## Referències

* ↑ Graustein, Jeannette E. 1967. Thomas Nuttall, Naturalist: Explorations in America, 1808-1841. Harvard Univ. Press, Cambridge, MA
* ↑ Nuttall, Thomas. The genera of North American plants, and a catalogue of the species, to the year 1817. Philadelphia: Printed for the author by D. Heartt, 1818.
* ↑ Nuttall, Thomas. A journal of travels into the Arkansas territory, during the year 1819. Philadelphia: T. H. Palmer, 1821.
* ↑ «Book of Members, 1780–2010: Chapter N». American Academy of Arts and Sciences. [Consulta: 9 setembre 2016].
* ↑ Species with the epithet nuttalli
* ↑ Richard and Barbara Mearns - Audubon to Xantus ISBN 0-12-487423-1
* ↑ «USDA PLANTS Profile». [Consulta: 18 maig 2012].

## Enllaços externs

* «Nuttall, Thomas». A: Hugh Chisholm. Encyclopædia Britannica (en anglès). 11a ed. Cambridge University Press, 1911.
* North American sylva Arxivat 2019-11-28 a Wayback Machine. - digital facsimiles from Linda Hall Library
# Tour de Flandes 1983

El Tour de Flandes 1983 va ser la 67a edició del Tour de Flandes. La cursa es disputà el 3 d'abril de 1983, amb inici a Sint-Niklaas i final a Meerbeke després d'un recorregut de 272 quilòmetres. El neerlandès Jan Raas s'imposà en solitari, amb més d'un minut d'avantatge a un grup encapçalat pels belgues Ludo Peeters i Marc Sergeant.

## Classificació final

| | Ciclista | Equip | Temps |
| 1 | Jan Raas (NED) | TI-Raleigh-Campagnolo | 6h 37' 27" |
| 2 | Ludo Peeters (BEL) | TI-Raleigh-Campagnolo | +1' 21" |
| 3 | Marc Sergeant (BEL) | Europdecor-Dries-Eddy Merckx | m. t. |
| 4 | Luc Colijn (BEL) | Fangio-Tonissteiner-O.m.trucks-Mavic | m. t. |
| 5 | Guy Nulens (BEL) | Jacky Aernoudt-Rossin-Campagnolo | m. t. |
| 6 | Paul Haghedooren (BEL) | Euro Shop-Splendor | m. t. |
| 7 | Michel Pollentier (BEL) | Safir-Van de Ven-Moser | m. t. |
| 8 | Johan van der Velde (NED) | TI-Raleigh-Campagnolo | m. t. |
| 9 | Phil Anderson (AUS) | Peugeot-Shell-Michelin | +6' 22" |
| 10 | Jan Bogaert (BEL) | Europdecor-Dries-Eddy Merckx | m. t. |

## Referències

* ↑ «El Flandes se puso Raas» (pdf). El Mundo Deportivo, 04-04-1983, p. 42 [Consulta: 11 març 2015].

## Enllaços externs

* Web oficial
* Resultats a Sitio de ciclismo
* Resultats a les-sports.info
# Tierra de Alba

«Tierra de Alba» té aquests significats:
* Tierra de Alba, és una comarca espanyola de la província de Salamanca (Castella i Lleó).
* Tierra de Alba, és una comarca espanyola de la província de Zamora (Castella i Lleó).
# Toulis-et-Attencourt

Toulis-et-Attencourt és un municipi francès situat al departament de l'Aisne i a la regió dels Alts de França. L'any 2007 tenia 127 habitants.

## Demografia
### Població

El 2007 la població de fet de Toulis-et-Attencourt era de 127 persones. Hi havia 44 famílies de les quals 12 eren unipersonals (4 homes vivint sols i 8 dones vivint soles), 12 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 50 eren l'habitatge principal de la família, 3 eren segones residències i 3 estaven desocupats. 55 eren cases i 1 era un apartament. Dels 50 habitatges principals, 31 estaven ocupats pels seus propietaris, 17 estaven llogats i ocupats pels llogaters i 2 estaven cedits a títol gratuït; 1 tenia dues cambres, 7 en tenien tres, 12 en tenien quatre i 29 en tenien cinc o més. 37 habitatges disposaven pel capbaix d'una plaça de pàrquing. A 23 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Toulis-et-Attencourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 0 | 65 a 69 | 8 |
| 0 | 60 a 64 | 4 |
| 0 | 55 a 59 | 4 |
| 4 | 50 a 54 | 0 |
| 16 | 45 a 49 | 8 |
| 0 | 40 a 44 | 8 |
| 8 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 8 | 20 a 24 | 8 |
| 8 | 15 a 19 | 12 |
| 0 | 10 a 14 | 4 |
| 4 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 85 persones, 71 eren actives i 14 eren inactives. De les 71 persones actives 59 estaven ocupades (31 homes i 28 dones) i 11 estaven aturades (5 homes i 6 dones). De les 14 persones inactives 2 estaven jubilades, 5 estaven estudiant i 7 estaven classificades com a «altres inactius».

### Activitats econòmiques

Dels 4 establiments que hi havia el 2007, 2 eren d'empreses de construcció i 2 d'empreses de serveis.
Els 2 serveis als particulars que hi havia el 2009 eren fusteries.
L'any 2000 a Toulis-et-Attencourt hi havia 5 explotacions agrícoles que ocupaven un total de 965 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Toulis-et-Attencourt a l'INSEE.
* Évolution et structure de la population Fitxa amb el detall de dades de Toulis-et-Attencourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Torrent de la Corona

El torrent de la Corona és un curt torrent dels termes municipals de Sant Quirze Safaja i Castellcir, a la comarca del Moianès.
Es forma en el terme de Sant Quirze Safaja, a prop i a l'oest de la masia de Serratacó, en el costat meridional dels Camps de Serratacó. És en el vessant nord-oest de la Serra de Barnils. Des d'aquest lloc davalla cap a l'oest-nord-oest, passant pel costat de migdia de la Baga de Serratacó. Al cap d'uns 600 metres de recorregut s'aboca en el Tenes. La masia de la Corona, de la qual pren el nom, és al sud del torrent.

## Enllaços externs

* El torrent de la Corona i el seu entorn, a l'Institut Cartogràfic de Catalunya
# Torrent de la Devesa (Talamanca)

El torrent de la Devesa és un torrent que discorre pel terme municipal de Talamanca, de la comarca del Bages. Neix a prop del termenal amb Monistrol de Calders.
Es forma a la Devesa, a l'extrem nord-est del terme municipal, a ponent del Serrat de Mussarra i a migdia de Bonesfonts, en el vessant nord-oest del Turó de Lligabosses.
Des d'aquest lloc davalla cap a l'oest-sud-oest, entre dos contraforts occidentals del Serrat de Mussarra, fins que s'aboca en la riera de Talamanca.

## Enllaços externs

* El Torrent de la Devesa i el seu entorn a l'Institut Cartogràfic de Catalunya
# Town & Country

Town & Country és una revista mensual publicada als Estats Units per Hearst Corporation. Al començament de 2014, Hearst va anunciar el llançament d'una publicació bianual britànica de la revista.
Va ser fundada com The National Press el 1846 pels poetes Nathaniel Parker Willis i George Pope Morris, van canviar el títol a The Home Journal poc després. Els dos havien creat el New York Evening Mirror en 1831, on, el gener de 1845, havien publicat un avanç del «The Raven» d'Edgar Allan Poe, amic de Willis. Amb aquesta nova publicació pretenien publicar una revista per a tota la família.
El 1901 va canviar de nou el seu nom a Town & Country. Va ser adquirida per William Randolph Hearst el 1925.

## Referències

* ↑ (en anglès) Plunkett, Jack W. (2007) Plunkett's Entertainment and Media Industry Almanac: The Only Comprehensive Guide to the Entertainment and Media Industry.
* ↑ (en inglés)«Hearst Magazines UK Launches British Town & Country, A New Take On Luxury, Culture And Society. Arxivat 2014-07-14 a Wayback Machine.
* ↑ (en anglès) Nevermore: The Edgar Allan Poe Collection of Susan Jaffe Tane.
* ↑ Auser, Courtland P. Nathaniel P. Willis.

## Enllaços externs

* Lloc web oficial
# Torrubia del Campo

Torrubia del Campo és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 380 | 373 | 331 | 334 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Tirà reial pit-llistat

El tirà reial pit-llistat (Myiozetetes luteiventris) és un ocell de la família dels tirànids (Tyrannidae).

## Hàbitat i distribució

Viu als clars del bosc, sovint a prop de l'aigua de les terres baixes des de Colòmbia i sud de Veneçuela i sud-oest de Surinam, cap al sud, a través del nord del Brasil amazònic fins l'est del Perú i nord de Bolívia.

## Referències

* ↑ «Tirà reial pit-llistat». Cercaterm. TERMCAT, Centre de Terminologia. Rev. 20/01/2023(català)
# Transandinomys talamancae

Transandinomys talamancae és una espècie de mamífer rosegador de la família dels cricètids. Viu a altituds de fins a 1.525 msnm a Colòmbia, Costa Rica, l'Equador, Panamà i Veneçuela. Es tracta d'un animal nocturn i solitari que s'alimenta de llavors, fruita i insectes. El seu hàbitat naturals són els boscos de plana. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Anderson, R. P. et al. Transandinomys talamancae. UICN 2008. Llista Vermella d'espècies amenaçades de la UICN, edició 2008, consultada el 25 febrer 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Transalquilació

La transalquilació és una reacció química de transferència d'un grup alquil d'un compost orgànic a un altre. Se solen utilitzar catalitzadors de zeolita. Aquesta reacció és d'ús extensiu en la indústria petroquímica per fabricar p-xilè, estirè i altres compostos aromàtics.

## Referències

* ↑ Goncalvez De Almeida; Jose Luis & Berna Tejero et al., "Catalytic transalkylation of dialkyl benzenes", US application 20100022814, publicada 2010-01-28, assignada a Petroquimica Espanola, S.A. Petresa
* ↑ «Styrene process with recycle from dehydrogenation zone». Arxivat de l'original el 2012-03-20. [Consulta: 11 abril 2013].

## Vegeu també

* Alquilació
* BTEX
* Hidrodesalquilació
* Reacció de Friedel-Crafts

## Enllaços externs

* Process and apparatus for ethylbenzene production and transalkylation to xylene Arxivat 2012-03-20 a Wayback Machine. (anglès)
* Transalkylation process Arxivat 2011-09-27 a Wayback Machine. (anglès)
* Transalkylation of dialkylbenzene (anglès)
# Torre de la Maçana

La Torre de la Maçana, també coneguda com a Torre de Perabona o de la Lleva, és al límit dels termes comunals d'Argelers de la Marenda i de Sureda, tots de la comarca del Rosselló, a la Catalunya del Nord.
És a 753 m alt, a ponent del lloc de Vallbona, enfilada dalt d'una carena des d'on domina molt de territori.
Es tracta d'una torre cilíndrica de més de 20 metres d'alçada, amb un diàmetre intern de 4,6 i un gruix de murs d'1,6. El coronament de la torre és desaparegut, i ara acaba d'una forma abrupta. Ha estat reconstruïda recentment per voluntaris del país.
Data del segle xiii. Forma part del sistema defensiu de l'antic Regne de Mallorca respecte a Catalunya, juntament amb la Torre de Madaloc. Aquesta torre protegia l'estratègic pas de la Maçana a la serra de l'Albera, pas usat des de l'antiguitat, tot i l'alçada, ja que és un pas des d'on es controla el mar. Fou feta construir per Jaume de Mallorca, destinada a vigilar la costa mediterrània i el pas de dos camins entre els dominis del comte de Rosselló, més tard els del Rei de Mallorca, i els del comte de Peralada, a l'Alt Empordà.

## Torres semblants a la Catalunya Nord

* Llista de torres de senyals de la Catalunya Nord

## Referències

* ↑ «La Torre de la Maçana en els ortofotomapes de l'IGN». Arxivat de l'original el 2016-03-27. [Consulta: 18 març 2016].

## Bibliografia

* Becat, Joan. «7 - Argelers de la Marenda». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Argelers». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Ponsich, Pere; Badia i Homs, Joan; Rieu, Bernat. «Argelers: Torre de la Maçana». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.
# Torre de la Milícia

La Torre de la Milícia ("Torre delle Milizie" en italià) és una torre antiga fortificada de la ciutat de Roma, Itàlia, situada entre els Mercats de Trajà en els Fòrums Imperials, a l'est, i la Universitat Pontifícia de Sant Tomàs d'Aquino, a l'oest.

## Història

Va guanyar el sobrenom popular de "Torre de Neró" a partir d'una tradició que afirmava que l'emperador Neró va observar el gran incendi de Roma des d'aquella Torre. Aquesta tradició deriva alhora de la descripció clàssica que explicava que havia observat l'incendi des d'una torre dels Jardins de Mecenes, tot i que fonts més fiables el situen fora de la ciutat, concretament a Anzio, en el moment de l'incendi.
La construcció real de la torre data probablement a l'època del Papa Innocenci III (1198-1216). A finals del segle xiii, la torre estava en possessió de la poderosa família Annibaldi, seguit d'en Prefetti di Vico i posteriorment pels Caetani, la família del Papa Bonifaci VIII.
Durant l'època en què va ser propietat de la família Caetani, la torre va ser ampliada i fortificada per rivalitzar amb el Castell de Sant'Angelo com a fortalesa principal de Roma. Quan Enric VII de Luxemburg va arribar a la ciutat per la seva coronació com a emperador del Sacre Imperi (maig-juny 1312), va triar la Torre de la Milícia com a base per als seus seguidors güelfs. Vint anys després, se’ls va cedir la torre als Conti. Durant el temps que van ser propietaris, en Rafael, qui va participar com a conservador i guardià de les antiguitats de la ciutat, va esmentar la torre com un exemple d'edifici reconstruït a partir de peces antigues. La família Conti van ser els propietaris de la torre fins a l'any 1619, quan va ser adquirida per les monges del convent veí (posteriorment demolit) de Santa Catarina a Magnanapoli.
L'any 1911, la torre va ser declarada Monument Nacional Italià.

## Arquitectura

La Torre de la Milícia és un dels principals monuments medievals de la ciutat. Va ser construïda sobre una planta quadrada, els costats de la qual mesuren 10,5 x 9,5 m.
El 1348, un terratrèmol va ensorrar els dos pisos superiors tot provocant una lleugera inclinació de la torre i una reducció de l'estructura a la seva alçària actual de 50 metres. Originàriament formava part d'un conjunt d'edificacions fortificades agrupades al voltant d'un tribunal.
# Trausella

Trausella va ser un comune (municipi) de la ciutat metropolitana de Torí, a la regió italiana del Piemont, situat a uns 45 quilòmetres al nord de Torí. A 1 de gener de 2019 va passar a formar part del nou municipi de Valchiusa, juntament amb els municipis de Meugliano i Vico Canavese.
# Torre del Juche

La Torre del Juche (chosŏn'gŭl: 주체사상탑, Hanja: 主體思想塔), oficialment anomenada Torre de la Idea del Juche, és un monument situat a Pyongyang, la capital de Corea del Nord.
Es va acabar de construir l'any 1982 i està situada a la riba est del riu Taedong, davant de la Plaça Kim Il-sung. Es va erigir per a commemorar el 70è aniversari de Kim Il-sung. Es diu que fou dissenyada pel seu fill, Kim Jong-il.
La seva estructura té una altura de 170 metres amb forma d'obelisc de quatre costats que es va estrenyent a mesura que s'eleva. La torre es compon de 25.550 blocs (dels quals el més alt està compost per granit). El nombre de blocs representa el nombre de dies de vida de Kim Il-sung, és a dir, 70 anys multiplicat per 365 dies (sense comptar anys bixestos). La torre està coronada per una torxa il·luminada de 20 metres d'altura i 45 tones de pes. És possible pujar fins a dalt de la torre.
Associada a la torre hi ha una estructura de 30 metres d'altura a la qual hi han representades tres figures; una amb un martell, una altra amb una falç i la tercera amb una ploma d'escriure; que simbolitzen: l'obrer, el camperol i l'intel·lectual. Hi ha sis grups escultòrics més petits, cadascun de 10 metres d'altura, que simbolitzen altres aspectes de la ideologia de Kim Il-sung. També, prop de la torre, hi ha un mur amb 82 plaques commemoratives, suposadament enviades per estrangers adeptes al règim. Al voltant de la torre també hi ha flors i jardins.
El nom de la torre prové de la idea del Juche, desenvolupada per Kim Il-sung mitjançant una combinació d'autarquia, autodependència, nacionalisme coreà i socialisme.
Malgrat que Pyongyang, la capital de Corea del Nord, pateix sovint apagades de llum, la torre sempre es manté encesa com a signe de la fortalesa del règim.

## Galeria

* Torxa simbolitzant el Juche emplaçada al capdamunt de la torre
* Plaques commemoratives enviades per estrangers i situades a l'entrada de la torre
* Un home llegeix un text inscrit a la base de la torre
* Vista de la torre des del terrat del Gran Palau d'Estudis del Poble
* Vista de Pyongyang amb la torre a la riba esquerra del riu Taedong des de l'Hotel internacional Yanggakdo
* Vista de la torre durant les celebracions del Dia Internacional dels Treballadors de l'any 2010